མ་ཚད་གསང་སྔགས་བཀའ་འགྲེལ་ཤ༢༢༠ལས།བཞི་པ་ཤིན་ཏུ་དོན་ལྡན་ཀུན་རྫོགས་ཀྱི་ཐེག་པའམ།ཡེ་གཤེན་ཆེན་པོའི་རྒྱུད་ཀྱི་མཆན་འགྲེལ་འགོད་པ་ལ།དང་པོ་ཤིན་ཏུ་དོན་ལྡན་གྱི་ངོ་བོ་ནི།མཁན་ཆེན་ཉི་མའི་བསྡུས་གྲྭ་ལས།གཙོ་བོ་རྫོགས་རིམ་ལམ་དུ་བྱེད་པའི་ཐེག་པ་ལ་གནས་པ་ཤིན་ཏུ་དོན་ལྡན་ཀུན་རྫོགས་ཐེག་ཆེན་པ་དང་ཞེས་དང་།སྒ་སྟོན་ཐེག་འགྲེལ་ལས།གཉིས་པ་རྫོགས་རིམ་ལ་གཉིས་ཏེ།ཞེས་དང་།ཤིན་ཏུ་དོན་ལྡན་ནི་རྫོགས་ཆེན་ལ་ལྟ་སྒོམ་ཉེ་བའོ།ཀུན་རྫོགས་ནི་ལྷ་དབྱིངས་ནས་ཉི་ཟླ་ཤར་བ་ལྟར་རྫོགས་ཚུལ་དུ་བསྒོམ་པ་སྟེ།དཔེར་ན་བྱིན་པའི་ཁང་ཆུང་ལྟར།རྒྱུ་རྐྱེན་སྣ་ཚོགས་ཀྱི་སྤྱོད་པ་མ་ཡིན་པའོ།ཞེས་གསུངས་པས།རང་གི་བསྒྲུབ་བྱའི་བྱང་ཆུབ་སྒྲུབ་བྱེད་གཙོ་བོ་རྫོགས་རིམ་བྱེད་པའི་སྔགས་ཀྱི་ཐེག་པ་དེ།ཤིན་ཏུ་དོན་ལྡན་གྱི་ཐེག་པའི་དོན་དུ་བཞག་པ་ལ།ཞེས་ཤིན་ཏུ་དོན་ལྡན་ནམ་ཡེ་གཤེན་ཆེན་པོའི་རྒྱུད་ཀྱི་དགོངས་དོན།རྫོགས་རིམ་གཙོར་སྟོན་པར་གསུངས་པ་དེ་ཡང་མ་རྒྱུད་འདི་རྫོགས་རིམ་གཙོར་སྟོན་པའི་ཡེ་གཤེན་རྒྱུད་དུ་ཡིན་ས་རེད་སྙམ་པ་འབྱུང་ལ།དེ་བཞིན་ཤིན་ཏུ་དོན་ལྡན་ནི་རྫོགས་ཆེན་ལ་ལྟ་སྒོམ་ཉེ་བའོ།ཞེས་པས།མ་རྒྱུད་འདིས།གཞི་ལམ་འབྲས་གསུམ་ལྟ་སྒོམ་སྤྱོད་གསུམ་གང་གི་ཆ་ནས་ཡང་།རྫོགས་ཆེན་དང་དབྱེ་བ་ཕྱེད་དགོས་ན།འོད་གསལ་བསྟན་མ་བསྟན་ཙམ་ལས་ཁག་པོ་འབྱུང་བ་དང་།མ་རྒྱུད་ལས།རྫོགས་ཆེན་ལྟར་འོད་གསལ་བསྟན་མེད་པ་དང་།ཐབས་ལམ་སྡེ་དྲུག་སོགས་དང་རྫོགས་རིམ་བསྟན་པ་ཙམ་ལས་རྫོགས་ཆེན་དང་ལྟ་སྒོམ་ཁྱད་པར་ཆེར་མེད་པར་འབྱུང་བ་ལས་ཀྱང་།མ་རྒྱུད་འདི་ཡེ་གཤེན་ཆེན་པོའི་རྒྱུད་རང་རེད་འདུག་སྙམ་པ་བྱུང་ལ།དེ་བཞིན་མ་རྒྱུད་ཟང་ཟང་མའམ།རྒྱལ་གཤེན་བརྗེད་བྱང་ལས།གསང་སྔགས་ལ་ལམ་གསུམ་སྟེ།ཐབས་ལམ་དུ་བྱེད་པ་དང་།ལྷ་ལམ་དུ་བྱེད་པ་དང་།ཤེས་རབ་ལམ་དུ་བྱེད་པའོ།།ཞེས་པའི་ལྷ་ལམ་དུ་བྱེད་མཁན་བྱ་རྒྱུད་དང་སྤྱོད་རྒྱུད་པ་དང་།ཐབས་ལམ་དུ་བྱེད་མཁན་ཡེ་གཤེན་རྒྱུད་སྤྱི་སྤུངས་སྐོར་གསུམ་སོགས།བསྐྱེད་རིམ་གཙོར་བྱེད་མཁན་དག་དང་།ཤེས་རབ་ལམ་དུ་བྱེད་མཁན་ཡེ་གཤེན་ཆེན་པོའི་རྒྱུད་མ་རྒྱུད་སོགས་རྫོགས་རིམ་གཙོར་བྱེད་མཁན་དག་ལ་གོའམ་སྙམ་ན་ནི་རང་གི་ལོག་རྟོག་བློ་ལས་སོ།།